Sitoumusrommi

**Sitoumusrommi** on rommipelien perhe, joka on saanut vaikutteita sitoumusbridgestä. Tiettävästi alkuperäinen sitoumusrommi oli Ruth Armsonin 1930-luvulla kehittämä zioncheck. Pelistä on sittemmin on tullut monia erilaisia muunnelmia. Idea on kuitenkin kaikissa sama: peli kestää monta kierrosta vaatimusten kovetessa kierros kierrokselta.

Pelin muunnelmia ovat muun muassa Liverpool ja Shanghai.

## Pelaaminen
Sitoumusrommia pelataan kahdella tavallisella 52 kortin pakalla, ja tarvittava määrä jokereita lisätään pelaajien lukumäärän mukaan. Peliä voi pelata 2–5 pelaajaa, mutta optimaalinen pelaajamäärä on 3–4. Pelin tavoitteena on muodostaa korteista ryhmiä (samanarvoisia kortteja) ja suoria (peräkkäisiä kortteja samasta maasta), jotka täyttävät kunkin kierroksen sitoumuksen. Peli etenee myötäpäivään alkaen jakajan vasemmalta puolelta.

Pelissä on seitsemän kierrosta, joista jokaisella on omat sitoumuksensa. Ensimmäisellä kolmella kierroksella pelaajille jaetaan kymmenen korttia, kun taas viimeisellä neljällä kierroksella 12. Tämän jälkeen loput kortit jätetään nostopakaksi ja sen viereen asetetaan nostopakan päälimmäinen kortti kuvapuoli ylöspäin nostopakan aluksi.

Pelaajat vuorollaan nostavat joko nosto- tai poistopakan päällimmäisen kortin ja poistavat jonkin korttinsa poistopakkaan. Mikäli pelaaja päättää nostaa kortin nostopakasta, on hänen annettava muille mahdollisuus nostaa poistopakan päällimmäinen kortti. Jos joku pelaajista haluaa nostaa sen, hän nostaa lisäksi myös nostopakan päällimmäisen kortin rangaistukseksi. Tämä jatkuu niin kauan, kunnes joku pelaajista saa kätensä tyhjäksi korteista eli kierroksen sitoumuksen mukaiset kortit, jotka laittaa pöytään, ja sijoitettua loput korttinsa omiin tai vastapelaajien pöytäämiin kortteihin.

### Sitoumukset
Jokaisella kierroksella on oma sitoumuksensa, joka määrittelee, millaisia korttiyhdistelmiä pelaajan on muodostettava ennen muiden korttien pelaamista.

Neljän sarja tarkoittaa neljää samaa numeroa.
# Kaksi kolmen suoraa
# Yksi kolmen suora ja yksi neljän sarja
# Kaksi neljän sarjaa
# Kolme kolmen suoraa
# Kaksi kolmen suoraa ja yksi neljän sarja
# Yksi kolmen suora ja kaksi neljän sarjaa
# Kolme neljän sarjaa

Rajoitukset:
* Sarjan numeroiden pitää olla eri maasta.
* Kierroksilla, joissa tarvitaan useampaa suoraa, suorat voivat olla samasta maasta, mutta ne eivät saa yhdessä tehdä suurempaa suoraa, esimerkiksi padat 1–3 ja 4–6 eivät ole sallittuja, mutta 1–3 ja 3–5 ja 1–3 ja 5–7 ovat.
* Viimeisellä eli seitsemännellä kierroksella lisäehtona on, että kaikkien käden korttien on oltava sitoumuksessa mukana eli pöydättäessä kaikki kortit pitää saada pöytään ilman edes poistopakkaan laitettavaa korttia.

## Pelin kulku ja pisteytys
Pelaaja, joka täyttää kierroksen sitoumuksen, voi laittaa kortit pöytään ja lisätä kortteja omiin tai muiden yhdistelmiin Jokerin voi vaihtaa sitä vastaavaan korttiin, kun sitoumus on täytetty Kierros päättyy, kun yksi pelaaja on päässyt eroon kaikista korteistaan. Muut pelaajat laskevat jäljelle jääneiden korttiensa pistearvon: jokerit 25 pistettä, ässät 15 pistettä, kuvakortit 10 pistettä ja muut kortit nimellisarvonsa mukaisesti. Seitsemän kierroksen jälkeen pienimmän pistemäärän saanut pelaaja voittaa.

## Variaatiot
Sitoumusrommiin voi lisätä erilaisia variaatioita, kuten useampia jokereita, kakkoset villeinä kortteina, erilaisia pistearvoja tai rajoituksia poistovaiheeseen. Nämä muunnelmat lisäävät pelin monipuolisuutta ja haastavuutta.

## Lähteet